Það er sennilega ekki nein ein tegund sem byggir afkomu sína alfarið á afráni á silfurskottum en nokkrar tegundir hryggleysingja veiða sér þó silfurskottur til matar , þar á meðal eru ýmsar tegundir köngulóa , klaufhalar ( Dermaptera ) og síðast en ekki síst húsamargfætlur ( Scutigera coleoptrata ) . Húsamargfætlan er talsvert minni en skyldar hitabeltistegundir og getur líkt og silfurskottur lifað allt sitt líf í mannabústöðum . Líkt og silfurskottur þrífast húsamargfætlur best á rökum stöðum , til dæmis þar sem eru skemmdar lagnir eða viðvarandi leki . Klaufhalar , og þá sérstaklega tegundin Forficula auricularia eða hinn eiginlegi klaufhali ( e. common earwig ) , eru einnig þekktir afræningjar silfurskottunnar . Hann er tækifærissinnaður í fæðuvali og getur bæði þrifist á jurtum og skordýr og eggjum þeirra . Til eru einhver dæmi um að klaufhalar hafi skriðið inn í eyru fólks og haldið þar til í raka og hlýju en það er þó afar sjaldgæft .